Carlos Blasco

Carlos Blasco Imaz (Donostia, 1924ko urriaren 19a - Donostia, 1996ko urtarrilaren 2a) euskal herritar politikari abertzalea zen. EAJ eta EAko kidea, Eusko Jaurlaritzako Merkataritza eta Turismo Sailburua zen.

 Biografia 
Zuzenbidea ikasi zuen eta abokatu izan zen Donostian

1968an Eusko Alderdi Jeltzaleko kide bihurtua, Legebiltzarkide zenbait legealditan eta Eusko Jaurlaritzako Merkataritza eta Turismo Sailburua izan zen 1980 eta 1984 artean.

EAJko zatiketaren ondoren, EAko kidea izan zen, berriro EAJra itzultzeko Xabier Albisturrekin batera.

Artikulu eta saiakera asko idatzi zituen, tartean «Los Fueros» liburua.

 Donostiarekin lotura 
Donostiako bizitzan hartu zuen parte: Umeen danborrada sortzeko lagundu zuen; Kursaalean zegoen lehendabiziko arte eta saiakerako areto donostiarra, Inexa Gaxen izenekoa, sortu zuen; Gipuzkoako Ozeanografi Elkartearen presidente izan zenean Aquarium bultzatu zuen; eta abar. Guzti hori zela eta, Aquarium aurrean dagoen enparantzak bere izena du (1988ko abuztuaren 31n udalak erabakia).

Kategoria:Eusko Alkartasuneko politikariak
Kategoria:Jelkideak
Kategoria:Eusko Jaurlaritzako Sailburu ohiak
Kategoria:Eusko Legebiltzarreko legebiltzarkideak I. legegintzaldian
Kategoria:Donostiako politikariak
Kategoria:Eusko Legebiltzarreko legebiltzarkideak III. legegintzaldian
Kategoria:Donostian hildakoak